3. การประกอบธุรกิจของแต่ละผลิตภัณฑ์

ลักษณะของผลิตภัณฑ์หรือบริการของบริษัท

บริษัทประกอบธุรกิจทางด้านสิ่งพิมพ์ โดยเป็นผู้ผลิตและจำหน่ายหนังสือพิมพ์จีน “ ตงฮั้ว ”
วางแผงทุกวัน ครอบคลุมพื้นที่การจำหน่ายทั่วประเทศ ประกอบด้วยเนื้อหาสาระทุกประเภท
ทั้งข่าวในประเทศและข่าวต่างประเทศ ข่าวเศรษฐกิจและการเงิน ข่าวธุรกิจ ข่าวการเมือง
ข่าวสังคม ข้อมูลด้านการท่องเที่ยว ตลอดจนสารคดี ความรู้ และเรื่องสั้นต่างๆ ฯลฯ
รวมทั้งการสำนวนการเขียนและภาษาที่ถูกต้อง ชัดเจน เข้าใจง่าย
และเสนอข่าวที่รวดเร็วทันเหตุการณ์เป็นสำคัญ ความเที่ยงตรงของข่าวสารและข้อมูลความรู้
การดำเนินธุรกิจ บริษัทฯ มีทีมงานของกองบรรณาธิการที่มีความรู้และประสบการณ์กว่า 40 ปี
ที่เชี่ยวชาญอย่างยิ่งในการร่วมทำงานพัฒนาการนำเสนอข่าวสารข้อมูลและการผลิตข่าวอย่างมีสาระ
การวางแผนสื่อโฆษณา ให้มีลักษณะที่หลากหลาย เพื่อตอบสนองต่อประชาชนกลุ่มต่างๆ ให้มากยิ่งขึ้น
ทำให้หนังสือพิมพ์ตงฮั้ว เป็นหนังสือพิมพ์ที่มียอดผู้อ่านหนังสือพิมพ์จีนสูงสุด

ลักษณะของผลิตภัณฑ์หรือบริการบริษัทร่วม

บริษัท อินเตอร์เนตเวนเจอร์ จำกัด

เป็นบริษัทที่ดำเนินธุรกิจด้านบริการพาณิชย์อิเล็กทรอนิกส์ อาทิเช่น

-   การออกแบบและพัฒนาเว็บไซด์

-   การให้คำปรึกษาทางด้านการออกแบบและพัฒนาระบบงานธุรกิจ (Business Module)
    เพื่อใช้กับระบบพาณิชย์อิเล็กทรอนิกส์

-   ให้บริการที่ครบวงจรทั้งด้านอุปกรณ์ (Hardware) , ระบบงาน (Software) ,
    และให้คำปรึกษา (Consultancy)

การตลาดและภาวะการแข่งขันของบริษัท

สืบเนื่องจากผู้ประกอบกิจการธุรกิจหนังสือพิมพ์จีนฉบับอื่น ๆ
ยังดำเนินธุรกิจในรูปแบบเก่าและประกอบธุรกิจในรูปครอบครัว จึงจึงทำให้บริษัทซึ่งเป็นบริษัทมหาชน
มีความได้เปรียบกว่าคู่แข่งหนังสือพิมพ์จีนฉบับอื่นทั้งด้านการพัฒนาการระดมบุคลากร ภาพพจน์
ซึ่งเป็นประโยชน์อย่างมากในการติดต่อกับลูกค้า
โดยเฉพาะบริษัทมีหลักในการดำเนินธุรกิจที่ตั้งมั่นอยู่ในคุณธรรม ทำหน้าที่สื่อมวลชนที่ดี
เสนอข่าวที่ถูกต้องน่าเชื่อถือ นำเสนอข้อมูลข่าวสารให้ทันต่อเหตุการณ์ ข่าวสารที่ถูกต้อง รวดเร็ว
และพัฒนาเนื้อหาให้สอดคล้องกับความต้องการของประชาชนในขณะนั้น
ขณะเดียวกันพยายามที่จะนำหรือพัฒนาเทคโนโลยีใหม่ ๆ
เข้ามาประยุกต์ใช้เพื่อเพิ่มประสิทธิภาพของข่าวให้ทันต่อเหตุการณ์ พร้อม ๆ
ไปกับการควบคุมบริการให้ได้มาตราฐาน
ทำให้มีความได้เปรียบกว่าคู่แข่งหนังสือพิมพ์จีนฉบับอื่นทั้งด้านการพัฒนาการระดมบุคลากร ภาพพจน์
มีประสิทธิภาพนั้นจำเป็นอย่างยิ่งต่อผู้อ่านหนังสือพิมพ์จีน ที่สนใจในข้อมูลข่าวสารหรือต้องการศึกษา
ทั้งผู้ลงทุนชาวต่างชาติที่มาประจำในประเทศไทย นักท่องเที่ยว เจ้าของกิจการ นักศึกษา
กลุ่มนักธุรกิจ รวมถึงประชาชนทั่วไป
โดยปัจจุบันมีผู้ประกอบกิจการธุรกิจหนังสือพิมพ์จีนซึ่งเป็นคู่แข่งประมาณ 6 ฉบับ
และหนังสือพิมพ์จีนรายวันของบริษัทมีส่วนแบ่งการตลาดของหนังสือพิมพ์จีนรายวันถึงกว่า 40%
จากตลาดหนังสือพิมพ์จีนทั้งหมด ครอบคลุมเกือบทั่วทุกจังหวัดของประเทศ

การจัดจำหน่ายสิ่งพิมพ์ โดยตรงให้แก่สมาชิก และผ่านผู้ค้าส่งหรือเอเย่นต์
เพื่อนำไปขายต่อให้ร้านค้าย่อยและลูกค้าปลีก ซึ่งสามารถที่จะจัดจำหน่ายตามแผงต่าง ๆ
การบริหารงานการจัดจำหน่าย บริษัทฯ
มีบุคลากรและทีมงานที่มีประสบการณ์การจัดจำหน่ายในระดับประเทศ
ตลอดจนการยอมรับจากเอเย่นต์ทั่วประเทศ โดยไม่มีการทำสัญญาระหว่างบริษัทและเอเย่นต์
ทั้งนี้สืบเนื่องจากบริษัทฯ
มีการติดต่อกับเอเย่นต์และมีความสัมพันธ์ทางธุรกิจที่ดีกันมาเป็นระยะเวลานานแล้ว
ปัจจุบันมีเอเย่นต์ทั้งส่วนกลางและส่วนภูมิภาคทั่วประเทศจำนวนประมาณ 550 รายทั่วประเทศ
จึงถือว่าเป็นฐานการจำหน่ายที่สำคัญ โดยบริษัทได้ให้ส่วนลดสำหรับเอเย่นต์ตั้งแต่ 10%-30%
นอกจากนี้ยังมีการจำหน่ายให้กับกลุ่มสายการบิน กลุ่มโรงแรม สถาบันการศึกษา
เพื่อให้บริการข้อมูลข่าวสารแก่ผู้อ่านได้อย่างทั่วถึง
การจำหน่ายครอบคลุมเกือบทั่วทุกจังหวัดของประเทศ ทำให้บริษัทฯ
มีส่วนครองการตลาดหนังสือพิมพ์สูงสุดในปัจจุบันจากตลาดหนังสือพิมพ์จีนทั้งหมด
ในปีที่ผ่านมาลูกค้ารายใหญ่ 10 รายแรกของบริษัท คิดเป็นร้อยละ 52% ของรายได้สิ่งพิมพ์

ด้านโฆษณา จากสภาวะเศรษฐกิจที่ถดถอย ลูกค้าของบริษัทส่วนใหญ่ได้รับผลกระทบไปด้วย
ทำให้ลูกค้าต้องพยายามลดต้นทุนและค่าใช้จ่ายของตน โดยการหาสินค้าอื่นๆ ที่มีคุณภาพใกล้เคียงกัน
หรือ เท่าเทียมกันแต่ราคาถูกกว่า มาทดแทน เพื่อให้ทันต่อการแข่งขันทางธุรกิจ
เนื่องจากการโฆษณาในธุรกิจสิ่งพิมพ์มีการแข่งขันสูง บริษัทจึงมุ่งเน้นถึงการบริการที่ดี
รวมถึงนโยบายส่งเสริมการขายต่างๆ พัฒนาและปรับปรุงรูปแบบให้ทันสมัยอยู่เสมอ
เพื่อสร้างสัมพันธภาพที่ดีและความประทับใจในบริการให้กับลูกค้าของบริษัท
โดยทีมฝ่ายขายของบริษัทซึ่งเป็นผู้ดูแลรับผิดชอบ ศึกษาความต้องการของลูกค้า
เพื่อลูกค้าจะมั่นใจได้ว่าผลิตภัณฑ์หรือบริการที่นำมาลงโฆษณากับบริษัท
ตรงตามจุดประสงค์ถึงผู้บริโภคกลุ่มเป้าหมายอย่างแน่นอน
และต้องทันต่อความเจริญก้าวหน้าของเทคโนโลยีใหม่ๆ ที่มีการเปลี่ยนแปลงอยู่ตลอดเวลา บริษัทฯ
ได้เพิ่มหน้าสี่สีและพัฒนาระบบโฆษณา ทำให้บริษัทฯ มีโอกาสและมีทางเลือกที่จะจัดหาผลิตภัณฑ์ใหม่ๆ
จึงเป็นผู้ริเริ่มให้มีการโฆษณาสี่สีในหนังสือพิมพ์จีนเป็นรายแรก ในปีที่ผ่านมา บริษัท
ได้รับปรับปรุงขบวนการผลิต โดยการนำคอมพิวเตอร์เข้ามาใช้ในขบวนการจัดหน้าหน้าหนังสือพิมพ์
เพิ่มหน้าสี่สีให้ลูกค้ามีทางเลือกที่มากขึ้น
สร้างความแตกต่างและมูลค่าเพิ่มให้แก่สินค้าที่นำมาลงโฆษณา
เพื่อช่วยเพิ่มยอดขายโฆษณาและเพิ่มศักยภาพในการแข่งขันทางธุรกิจ
มาตอบสนองตามความต้องการของลูกค้าได้มากและเหมาะสมขึ้น
โดยการนำประสบการณ์ความเชี่ยวชาญในการทำธุรกิจ และความก้าวหน้าในเทคโนโลยีมาถ่ายทอด
เป็นผลให้ปัจจัยเสี่ยงในการทำธุรกิจของบริษัทลดลง
นับเป็นช่องทางการตลาดอีกช่องทางหนึ่งที่เป็นประโยชน์อย่างยิ่งให้กับลูกค้าที่ต้องการโฆษณาในสิ่งพิมพ์
ผนวกกับการส่งเสริมการขายต่างๆ พัฒนาและปรับปรุงรูปแบบให้ทันสมัยอยู่เสมอ
โดยทีมฝ่ายขายของบริษัทซึ่งเป็นผู้ดูแลรับผิดชอบ ศึกษาความต้องการของลูกค้า
เพื่อรักษาและขยายฐานลูกค้า เพื่อลูกค้าจะมั่นใจได้ว่าผลิตภัณฑ์หรือบริการที่นำมาลงโฆษณากับบริษัท
ตรงตามจุดประสงค์ถึงผู้บริโภคกลุ่มเป้าหมายอย่างแน่นอน จึงทำให้บริษัทฯ
ยังคงรักษาตำแหน่งผู้นำทางด้านหนังสือพิมพ์ภาษาจีนได้อย่างต่อไป

ลักษณะลูกค้า ลูกค้าส่วนใหญ่จะพิจารณาเลือกโฆษณาประเภทสิ่งพิมพ์
เนื่องจากเป็นการลงทุนที่ใช้งบประมาณน้อยกว่าเมื่อเทียบกับสื่อโฆษณาประเภทอื่น
และเป็นสื่อโฆษณาที่สามารถเข้าถึงผู้บริโภคได้อย่างดีและรวดเร็ว ประเภทลูกค้า ได้แก่ บริษัท
ห้างร้าน สมาคม มูลนิธิ เอเย่นต์ซี่ รัฐวิสาหกิจ กลุ่มองค์กรธุรกิจ องค์กรทางการเมือง
กลุ่มสินค้าและบริการของภาครัฐและเอกชน และลูกค้าทั่ว ๆ ไป

การจัดหาผลิตภัณฑ์หรือบริการ

วัตถุดิบที่ใช้ในการผลิตหลัก ซึ่งได้แก่ กระดาษ หมึกพิมพ์ หมีกพิมพ์ เพลท เคมีภัณฑ์ ฯลฯ ปัจจุบันบริษัทมีการจัดซื้อกระดาษจากแหล่งในประเทศ ซึ่งมีผู้จัดจำหน่ายกระดาษเป็นจำนวนมากทำให้มีการแข่งขันสูง บริษัทจึงไม่ประสบกับปัญหาขาดแคลนวัตถุดิบที่สำคัญในการผลิตหากสูญเสียแหล่งวัตถุดิบบางแหล่งไป ซึ่งเมื่อเทียบกับการสั่งซื้อจากต่างประเทศแล้วมีต้นทุนราคากระดาษค่อนข้างสูงกว่าและเพื่อลดความเสี่ยงจากอัตราแลกเปลี่ยน แต่ปัจจัยในการพิจารณาการจัดซื้อแต่ละครั้ง บริษัทฯ จะพิจารณาถึงราคากระดาษและคุณภาพเป็นสำคัญ สำหรับวัตถุดิบอื่นๆ ที่ใช้ในการผลิต ซึ่งเทียบมูลค่าแล้วไม่สูงมากนัก บริษัทฯ ได้สั่งซื้อจากตัวแทนในประเทศไทยทั้งหมด มีตัวแทนจำหน่ายโดยทั่วไป บริษัทฯ มิได้มีการจัดทำสัญญาผูกพันการจัดซื้อวัตถุดิบ เนื่องจากสามารถจัดหาแหล่งวัตถุดิบที่สามารถเจรจาต่อรองได้ ข้อมูลข่าวสาร ซึ่งจะเป็นข้อมูลและข่าวสารต่างๆ ซึ่งเรียกว่าข้อมูลดิบ การผลิตและการจัดหน้าข่าวซึ่งได้จากนักข่าวของทาง บริษัทฯ ตลอดจนการเป็นสมาชิกจากสำนักข่าวต่างๆ ทั้งในไทยและต่างประเทศ แล้วนำมารวบรวมคัดเลือกข่าวที่สำคัญๆ และเป็นที่สนใจของผู้อ่าน เพื่อนำมารีไรท์ให้เป็นข่าวที่สมบูรณ์ ปัจจุบันสามารถใช้โปรแกรมคอมพิวเตอร์เข้ามาช่วยในการจัดหน้าข่าว โดยกองบรรณาธิการจะส่งหน้าข่าวแต่ละหน้าโดยจัดทำเป็นแผ่นฟิล์ม เพื่อดำเนินการตามขั้นตอนการผลิตต่อไป ขั้นตอนการพิมพ์ เมื่อได้รับหน้าหนังสือพิมพ์ที่จัดรูปมาแล้วในรูปของแผ่นฟิล์มแล้วทำการถ่ายลงเพลท จากนั้นจะนำเพลทไปขึ้นแท่นพิมพ์เพื่อพร้อมที่จะพิมพ์เป็นหนังสือพิมพ์ เนื่องจากคุณภาพเครื่องพิมพ์ มีความทันสมัย จึงไม่มีค่าใช้จ่ายเกี่ยวกับการปรับปรุงเครื่องพิมพ์หรือต้องถูกทดแทนด้วยเครื่องพิมพ์ใหม่ อีกทั้งสามารถผลิตหนังสือพิมพ์ได้ 35,000 ฉบับต่อชั่วโมง ซึ่งเพียงพอต่อความต้องการของลูกค้าได้

กระบวนการผลิตไม่มีผลกระทบต่อสิ่งแวดล้อม